Lav et referat af nedenstående tekst:

Tekst:
Nordjyllands Politi har torsdag formiddag foretaget en ransagning af stripklubberne Paradise Girls og Club Red Light i Jomfru Ane Gade i Aalborg. Ransagningen gik i gang klokken 10. Fem politifolk deltog, hvor to af dem gik ind på Paradise Girls mens de andre tre ransagede Club Red Light. Ransagningen kommer samme dag, som TV2 Nord, på baggrund af en dommerkendelse, er blevet pålagt at udlevere råmateriale med skjulte optagelser fra stripklubberne til politiet. TV2 Nord har den seneste uge kunnet dokumentere, at stripperne på de to stripklubber også forsøger at sælge seksuelle ydelser til kunderne. Prostitution er ikke ulovligt i sig selv, men det er det, hvis bagmænd tjener penge på kvindernes salg af sex. TV2 Nord har vist, hvordan stripklubberne bruger forskellige dankortterminaler til drikkevarer og andre til lapdance, der foregår i et aflukket område på baren. Kvinden der tilbyder sex vil på samme måde have betaling på en ”machine” – altså en dankortterminal.

Referat:
Ransagningen kommer på baggrund af at TV2 Nord har dokumenteret, at dansere på stripklubberne åbenlyst sælger sex.